L'ido amaneixió por primera vegada en 1907 como resultato d'un deseyo de reformar os defectos percibitos en o esperanto, ya que os suyos partidarios creyoron que sería un obstaclo en o suyo espardimiento como luenga de facil aprendizache. Muitos atros prochectos de reforma amaneixioron dimpués de l'ido, por eixemplo l'occidental y o novial pero ya han caito quasi en o xuplido. Actualment l'ido, de conchunta con o esperanto y a interlingua son os solos idiomas auxiliars con bell peso en a literatura y con un numero relativament gran de fablants. O nombre d'a luenga puet tener o suyo orichen en a pronunciación de I.D.O., acronimo de Idiomo di Omni (idioma de totz) u en o sufixo -ido d'a parola esperantido, que literalment significa "descendient d'o esperanto".